DODATOK Č. 3
K PRÍRUČKE PRE ŽIADATEĽA O POSKYTNUTIE NENÁVRATNÉHO FINANĆNÉHO PRÍSPEVKU Z PROGRAMU ROZVOJA VIDIEKA SR 2007 – 2013 

k verzii č. 1 a 2 

upravených na základe zmien PRV schválených Európskou komisiou 

Kritériá pre uznateľnosť výdavkov, maximálne finančné limity vybraných oprávnených výdavkov a konflikt záujmov v rámci opatrenia 1.6 odborné vzdelávanie a informačné aktivity a  3.3 vzdelávanie a informovanie
platný od 01.júna 2012

Schválil: Ing. Ján Beňadik, generálny riaditeľ sekcie rozvoja vidieka MPRV SR 

OBSAH 
ZOZNAM SKRATIEK
A.	Kritéria pre uznateľnosť výdavkov v rámci opatrení 1.6 a 3.3
B.	maximálne finančné limity vybraných oprávnených výdavkov v rámci opatrení 1.6 a 3.3
C.	Konflikt záujmov

ZOZNAM SKRATIEK

CD	Compact Disc	
DVD	Digital Video Disc	
EÚ	Európska únia	
EUR	Európska mena	
MHD	Mestská hromadná doprava	
MPSVR SR	Ministerstvo práce, sociálnych vecí a rodiny SR	
PE	Polyetylén	
PHM	Pohonné hmoty	
PPA	Pôdohospodárska platobná agentúra	
PRV	Program rozvoja vidieka Slovenskej republiky 2007 – 2013	
USB	Universal Serial Bus	
ŽoNFP	Žiadosť o poskytnutie nenávratného finančného príspevku z                     PRV – projekt	

A.	Kritéria pre uznateľnosť výdavkov v rámci opatrení 1.6 a 3.3

Oprávnené výdavky 
Podpora sa poskytuje na nasledovné výdavky spojené so zabezpečením a s realizáciou vzdelávacieho a informačného projektu: 
1.	interné výdavky organizátora (platy, cestovné a ubytovanie pre zamestnancov organizátora, výdavky spojené s účtovníctvom a ekonomikou riadenia projektu);
a)	personálne výdavky – platy vrátane odvodov garantom (projektový, organizačný, finančný manažment a administrátor). Všetky personálne výdavky musia byť podložené pracovnými výkazmi s rozpismi vykonanej práce na aktuálnych tlačivách v čase vykonania danej aktivity zverejnených na webovom sídle http://www.apa.sk/. Uvedené sa týka všetkých osôb, ktoré sú súčasťou jednotlivých projektov, t. j. pracovníkov konečného prijímateľa finančnej pomoci pracujúcich na základe pracovnej zmluvy, dohôd mimo pracovného pomeru alebo iných pracovnoprávnych vzťahov. Vyššie uvedené  sa vzťahuje aj na externé dodávky služieb.
b)	 cestovné, stravné a ubytovanie pre zamestnancov organizátora, v prípade ak sa aktivity projektu realizujú mimo sídla žiadateľa.
Preplatenie týchto výdavkov možno v rámci projektu uplatniť pri cestách zamestnancov organizátora z miesta pravidelného pracoviska alebo bydliska na miesto konania vzdelávacieho projektu a späť. Za oprávnené cestovné výdavky sa považujú reálne cestovné výdavky doložené platným cestovným lístkom za leteckú, železničnú, autobusovú dopravu a mestskú hromadnú dopravu.
•	Výdavky na stravu a ubytovanie:
o	výdavky na ubytovanie nesmú prekročiť maximálne stanovenú čiastku                                   170 EUR/deň/osobu.
o	výdavky na stravu nesmú prekročiť maximálne stanovenú čiastku 30 EUR/deň/osobu.
•	Výdavky na automobilovú dopravu: 
o	pri použití taxíka: skutočné výdavky;
o	pri použití motorového vozidla organizácie na prepravu zamestnancov organizátora, na základe „Opatrenia Ministerstva práce, sociálnych vecí a rodiny SR (ďalej len „MPSVR SR“) o sumách základnej náhrady za používanie cestných motorových vozidiel pri pracovných cestách“ + výdavky na spotrebu PHM na základe údajov technického preukazu motorového vozidla;
o	 na akékoľvek cesty mimo miest konania vzdelávacieho projektu (stáže a návštevy), ktoré  musia byť zdôvodnené ako cesty, ktoré súvisia so zabezpečením a realizáciou projektu.
c)	výdavky na použitie priestorov a techniky vo vlastnej réžii (môžu tu byť zahrnuté výdavky na použitie vlastného učebného priestoru, vlastnej didaktickej techniky a vlastného ubytovacieho priestoru) v súlade s interným predpisom a pomôcky súvisiace s témou vzdelávania.

2.	externé výdavky organizátora:
a) personálne výdavky lektorom, prekladateľom, autorom študijných materiálov, oponentom, tlmočníkom:
Prípustné maximálne sadzby: 
•	honoráre lektorom a autorom študijných a propagačných materiálov (vrátane vlastných lektorov a autorov organizátora).................................. 170 EUR /1 hod. 
•	honoráre tlmočníkom .................................................................... 70 EUR /1 hod.
•	honoráre prekladateľom................................................................. 30 EUR /1 str.
•	honoráre oponentom....................................................................... 30 EUR /1str. 
Uvedené sumy musia zahŕňať príspevky organizácie do zdravotných a sociálnych poisťovní, ale nesmú zahŕňať žiadne prémie, odmeny alebo podiely na zisku. Všetky personálne výdavky musia byť podložené pracovnými výkazmi s rozpismi vykonanej práce na aktuálnych tlačivách v čase vykonania danej aktivity zverejnených na webovom sídle http://www.apa.sk/. Uvedené sa týka všetkých osôb, ktoré sú súčasťou jednotlivých projektov, t. j. pracovníkov konečného  prijímateľa finančnej pomoci pracujúcich na základe pracovnej zmluvy, dohôd mimo pracovného pomeru alebo iných pracovnoprávnych vzťahov. Vyššie uvedené  sa vzťahuje aj na externé dodávky služieb.
b)	cestovné (vrátane hromadnej prepravy), stravné a ubytovanie pre účastníkov vzdelávacej aktivity, lektorov, tlmočníkov; Preplatenie týchto výdavkov možno v rámci projektu uplatniť pri cestách lektorov, tlmočníkov a cieľovej skupiny vzdelávacieho projektu z miesta bydliska na miesto konania vzdelávacieho projektu a späť. Za oprávnené cestovné výdavky sa považujú reálne cestovné výdavky doložené platným cestovným lístkom za leteckú dopravu, železničnú, autobusovú dopravu a MHD.
c) Výdavky na stravu a ubytovanie (pre účastníkov vzdelávacej aktivity, lektorov a tlmočníkov)
•	výdavky na ubytovanie nesmú prekročiť maximálne stanovenú čiastku                                     170 EUR/deň/osobu.
•	výdavky na stravu nesmú prekročiť maximálne stanovenú čiastku 30 EUR/deň/osobu.
•	výdavky na automobilovú dopravu: 
o	pri použití taxíka: skutočné výdavky; 
o	pri použití motorového vozidla organizácie na prepravu lektorov, tlmočníkov a cieľovej skupine vzdelávacieho projektu na základe „Opatrenia MPSVR SR o sumách základnej náhrady za používanie cestných motorových vozidiel pri pracovných cestách“ + výdavky na spotrebu PHM na základe údajov technického preukazu motorového vozidla;
o	 na akékoľvek cesty mimo miest konania vzdelávacieho projektu (stáže a návštevy), ktoré  musia byť zdôvodnené ako cesty, ktoré súvisia so zabezpečením a realizáciou projektu.
•	výdavky na prenájom didaktickej techniky, prenájom učebného priestoru – sú oprávnenými výdavkami za predpokladu, že sa zakladajú na skutočných výdavkoch, týkajúcich sa realizácie projektu a sú riadne preukázateľné.
•	výdavky na zahraničné informačné a vzdelávacie stáže a návštevy v EÚ môžu predstavovať maximálne 30 % z oprávnených výdavkov na projekt (z podpory sú vylúčené výdavky na pracovné cesty a stáže do zámorských oblastí krajín EÚ).  
•	výdavky na zahraničné informačné a vzdelávacie stáže a návštevy v EÚ pre organizátorov, lektorov, cieľovú skupinu vzdelávacieho projektu, tlmočníkov, maximálne do výšky 315 EUR vrátane ubytovania, stravy a poistenia na osobu a deň a skutočné výdavky na dopravu.
•	výdavky na tuzemské informačné a vzdelávacie stáže a návštevy pre organizátorov, lektorov, cieľovú skupinu vzdelávacieho projektu maximálne do výšky 170 EUR vrátane ubytovania, stravy a poistenia na osobu a deň a skutočné výdavky na dopravu.
3.	Ostatné výdavky organizátora (len tie, ktoré sú nevyhnutné pre riadnu realizáciu prác na projekte a sú ľahko identifikovateľné) na:
a) kancelárske potreby (papier, toner, bežné kancelárske kopírovanie a pod.),
b) tvorbu a tlač študijného a informačného  materiálu – návrhy, grafická úprava, odborná úprava,  tlač a kopírovanie a väzbu vo väčších množstvách pri príprave a výrobe učebných materiálov, výdavky spojené s poštovou distribúciou (len v prípade schválenia hodnotiacou komisiou)   a pod.,
c) šírenie informácií a publicitu projektu (tvorba webovej stránky, tlačové konferencie, výroba informačných a propagačných materiálov vrátane zverejnenia v tlači a masmédiách, prenájom výstavnej plochy a ďalšie diseminačné aktivity projektu).

4.	Paušálne (nepriame) výdavky na ostatnú réžiu do maximálnej výšky 20 % z celkových výdavkov projektu (okrem výdavkov uvedených v bode 1c). Sú to výdavky/náklady súvisiace so zabezpečením podporných aktivít projektu a taktiež režijné náklady konečného prijímateľa finančnej pomoci, ktoré súvisia s projektom, okrem výdavkov, ktoré  si konečný prijímateľ finančnej pomoci uplatňuje v priamych oprávnených výdavkoch v rámci projektu. Konečný prijímateľ finančnej pomoci  k paušálnym (nepriamym) výdavkom nepredkladá v Žiadosti o platbu žiadne podporné dokumenty. 

B.	maximálne finančné limity vybraných oprávnených výdavkov v rámci opatrení 1.6 a 3.3

Uvedené finančné limity vybraných oprávnených výdavkov predstavujú maximálnu hodnotu oprávnenosti daného výdavku, v nadväznosti na zabezpečenie hospodárneho, efektívneho a účinného vynakladania verejných prostriedkov v súlade so zákonom č.523/2004 o rozpočtových pravidlách verejnej správy v znení neskorších predpisov. PPA môže posudzovať primeranosť výdavkov na základe priemernej ceny daného výdavku na trhu, t.j. vyhradzuje si právo danú výšku výdavku upraviť, ak sa cena daného výdavku výrazne odlišuje od priemernej ceny daného výdavku na trhu. To platí aj u oprávnených výdavkov, pri ktorých nie sú stanovené maximálne finančné limity. V prípade, že žiadateľ preukáže na základe žiadosti PPA zabezpečenie hospodárneho, efektívneho a účinného vynakladania verejných prostriedkov v súlade so zákonom č.523/2004 o rozpočtových pravidlách verejnej správy v znení neskorších predpisov pri položkách, ktoré prevyšujú maximálne limity, môže PPA v odôvodnených prípadoch akceptovať aj prekročenie stanoveného limitu. 
Pre aktivity zrealizované pred účinnosťou tohto dodatku platí ustanovenie Zmluvy o poskytnutí NFP o zabezpečení hospodárneho, efektívneho a účinného vynakladania verejných prostriedkov. V zmysle ustanovenia Zmluvy o NFP a na základe odporúčaní Certifikačného orgánu  môže PPA zamietnuť, prípadne znížiť výdavok zo Žiadosti o platbu, ktorý nebol v súlade s ustanovením o hospodárnom, efektívnom a účinnom vynakladaní verejných prostriedkov, resp. nie je nevyhnutný pre samotnú realizáciu projektu. 

1. INTERNÉ VÝDAVKY	maximálna hodnota výdavku	
Výdavky na použitie priestorov a techniky  vo vlastnej réžii		
	- použitie vlastného učebného priestoru	60,00 EUR/deň	
	- použitie vlastnej didaktickej techniky	52,00 EUR/deň 	
		
2. EXTERNÉ VÝDAVKY	maximálna hodnota výdavku	
Prenájom didaktickej techniky, prenájom učebného priestoru	
	- prenájom učebného priestoru	176,00 EUR/deň	
	- prenájom didaktickej techniky (prístroje na 
  záznam obrazu, zobrazovacie plochy,  
  projektory, zvuková technika, výpočtová 
  technika a pod)	80,00 EUR/deň 	
	- prenájom učebných (názorných) pomôcok,
  technológie, laboratórií a pod., ktoré priamo  
  súvisia s projektom 	352,00 EUR/deň 	
		
3. OSTATNÉ VÝDAVKY ORGANIZÁTORA	maximálna hodnota výdavku	
a) Tvorba a tlač študijného a informačného materiálu	do 10 strán max. 8,00 EUR/ 1 ks	
	10 - 40  strán max. 18,00 EUR/ 1 ks	
	40 – 80 strán max 28,00 EUR/ 1 ks	
	nad 80 strán max. 35,00 EUR/ 1 ks	
b) Šírenie  informácií a publicita projektu		
	- príprava, tvorba a údržba webovej stránky
   (externe dodávaná služba)	4 200,00 EUR/ na celý projekt (s presnou špecifikáciou služby na faktúre, resp. dodacom liste), 
alebo podľa skutočne odpracovaných hodín dokladovaných pracovným výkazom - max. 170,00 EUR/hod.	
	- príprava, tvorba a údržba webovej stránky
  realizovanú zamestnancom prijímateľa	podľa skutočne odpracovaných hodín dokladovaných pracovným výkazom - max. 170,00 EUR/hod.	
	- výroba informačných materiálov (letáky s
   logom v zmysle PRV, pozvánky)	2,00 EUR/1 ks	
c) výroba propagačných materiálov - propagačné materiály (s povinným logom v zmysle PRV):	
	- DVD nosiče	8,00 EUR/ 1 ks	
	- CD nosič	4,06 EUR/ 1 ks	
	- PE taška	1,36 EUR/ 1 ks	
	- taška s logom	10,74 EUR/ 1 ks	
	- konferenčný folder	8,00 EUR/ 1 ks	
	- obal na písomnosti	0,32 EUR/ 1 ks	
	- blok	1,53 EUR/ 1 ks	
	- pero s logom	3,27 EUR/ 1 ks	
	- USB kľúč	9,78 EUR/ 1 ks	
	- diár s logom	13,67 EUR/ 1 ks	
	- zverejnenie v masmédiách s regionálnym pokrytím	podľa platného cenníka príslušného masmédia	
	- zverejnenie v masmédiách s celoslovenským pokrytím	podľa platného cenníka príslušného masmédia	

C.	Konflikt záujmov

1.	PPA posudzuje ako konflikt záujmov stav, keď v súvislosti so zadávaním zákaziek  na dodanie tovaru, uskutočnenie stavebných prác a poskytnutie služieb a uzatvorením zmlúv súvisiacich s týmito zákazkami, je  ohrozená nestrannosť a objektivita alebo rešpektovanie  princípov súťaže, nediskriminácie alebo rovnakého zaobchádzania s uchádzačmi o dodanie tovaru, uskutočnenie stavebných prác a poskytnutie služieb a vykonávanie funkcií súvisiacich s týmto obstarávaním.
2.	Štatutárny orgán žiadateľa o NFP a členovia výberovej komisie (zriaďuje sa, ak to zákon vyžaduje)  na dodávku tovaru, stavebných prác a služieb, ktoré sú predmetom ŽoNFP, musia pre každé obstarávanie podpísať „Čestné vyhlásenie“, v ktorom musí byť deklarované, že štatutárny orgán žiadateľa o NFP ani člen výberovej komisie na dodávku tovaru, stavebných prác a služieb :
a.	nie je dodávateľom ani subdodávateľom tovaru, stavebných prác a služieb, ktoré sú predmetom ŽoNFP,
b.	nie je  s dodávateľom tovaru, stavebných prác a služieb, ktoré sú predmetom ŽoNFP v zamestnaneckom alebo inom obdobnom vzťahu (napr. dohoda o vykonaní práce, poskytnutí služby, mandátna zmluva, príkazná zmluva a pod.),
c.	nie je štatutárnym orgánom dodávateľa tovaru, stavebných prác a služieb, ktoré sú predmetom ŽoNFP, ani členom jeho riadiacich, dozorných  orgánov a pod., 
d.	nie je blízkou osobou (§ 116 Občianskeho zákonníka) s  dodávateľom tovaru, stavebných prác a služieb, ktoré sú predmetom ŽoNFP.
3.	Čestné vyhlásenie v zmysle bodu 2 predkladá žiadateľ a všetci členovia výberovej komisie iba vo vzťahu k víťaznému uchádzačovi na dodávku tovaru, stavebných prác a služieb, ktoré sú predmetom ŽoNFP. V čestnom vyhlásení musí byť uvedené číslo výzvy a názov opatrenia, ktorých sa vyhlásenie týka. 
4.	V prípade zadávania zákaziek s nízkou hodnotou čestné vyhlásenie v zmysle bodu 2 predkladá štatutárny orgán žiadateľa o NFP a jeho zamestnanec, ktorý tento postup obstarávania vykonal.
5.	Čestné vyhlásenie v zmysle bodu 2 je povinnou súčasťou dokumentácie súvisiacej s obstarávaním tovarov, stavebných prác a služieb.
6.	Predkladanie čestných vyhlásení v zmysle bodov 2 - 5 platí pre Žiadosti o platbu, kde sa vyhodnotenie ponúk na dodávku tovaru a poskytnutie služieb uskutočnilo po nadobudnutí účinnosti tohto dodatku.
7.	PPA, ak je to v súlade s príslušnými právnymi predpismi, môže vyžadovať od konečných prijímateľov čestné vyhlásenia v zmysle bodov 2 – 5 aj pre Žiadosti o platbu, kde sa pre vyhodnotenie ponúk na dodávku tovaru a poskytnutie služieb uskutočnilo pred nadobudnutím účinnosti tohto dodatku.